"Setswana Puo ya Gae (HL)/P2 13 DBE/Ngwanaitseele 2017 NSC POTSO 8 (POTSO YA TLHAMO) OMPHILE UMPHI MODISE – DPS Monyaise Ka Setswana ga twe, ngwana sejo, o a tlhakanelwa go kaya gore ngwana o godisiwa ke batho ba ba farologaneng mo botshelong. Tshegetsa tlhagiso e, o ikaegile ka moanelwamogolo Omphile le ditiragalo tsa padi. Tlhalosa seabe sa batho ba ba farologaneng mo kgodisong ya ga Omphile. Boleele jwa tlhamo e nne mafoko a a ka nnang 400–450. [25] POTSO 9 (DIPOTSO TSE DIKHUTSHWANE) OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B Fa ba tsena mo segotlong a etelela mogatse pele gore fa mongwe wa baoki a ka mo itse, a mo kope gore a se ka a rothisa mmutla madi. A nna tshego a se ka a fitlhela ope yo o ka mo tshwantshang. Ba tsenngwa mo dikamoreng tsa basimanyana gore ba itlhophele yo ba mmatlang. E re mogatse a ithaya a re o bonye mongwe yo o mo kgatlhang a mo ganele bontshonyana, bokhutshwanyane, bosesane. Ya re ba ntse ba 5 tsamaya ba fitlha mo kamoreng ya basimanyana ba le bararo; yo mogolwane mo go bone a ka nna ngwaga tse tlhano. A mo atamela a tshwere pelo ka seatla … Fa a sena go nna a mo sekaseka, a inamologa a tlhantse. A ema tu! RraMosidi a garoga pelo. A simolola go ikotlhaela bopelonomi jwa gagwe; gonne o ne a ithaya a re mogatse o tlhabegile. Kgopolo ya loso ya feta jaaka logadima mo 10 mogopolong wa gagwe. 'Mma, a ga o je monate?' MmaMosidi a boa kgakala. Fa a utlwa mogatse a bua nae a nyenya a ise a tlhaloganye potso ya gagwe. A arabela mo maibing, 'Ee, rra.' 'Go botlhoko kae?' 15 'Botlhoko? …' A nyenya. 'Nnyaya, rra, ga ke botlhoko gope … Ke ne ke utlwile ka tsa ga Morakile … A re ba bonye botlhe?' Mooki a tsikinya tlhogo. O ne a lepile MmaMosidi gararo: fa a bona mosimanyana yo mogolwanyane, o ne a mo šeba fa morago ga ditsebe, a ise a mo šebe mo matlhong. A ipotsa dipotso di se kae. 20 Ba tsena mo kamoreng ya bofelo, MmaMosidi a setse a diragatsa molao. A utlwa a tsewa ke sedidi. Mooki a re 'O mo tlisitse leng? …' Mooki a boela a re 'Gongwe nka go thusa …' Kwalololo e ileditswe Phetla"